شەفەق نیوز/ فڕۆکەیلیگ جەنگی، ئمڕوو چوارشەممە، گورزەیل ئاسمانی خەسیگ لەبان شوونەیل داعش لە پارێزگای دیالە کردن.
سەرچەوەیگ ئەمنی لە دیالە ئەرا ئاژانس شەفەق نیوز وت: فڕۆکە جەنگییەگان بمباران سێ شوون ئەرا ریخریایە توندڕەوەگە لە قویلایی زۆر شێخ باوە لە دەورگرد ناحیەی جەلەولا کردن.
و دیاری کرد ک گورزەگە فرە سەخت بوی، وەبی زانستن بڕ زەرەدەگان لەلای داعش ک شانەگانی لەو شوون پڕ لە دارو گژوگیا چالاکن.
